ai4bharat/Pralekha huggingface dataset:
પ્રધાનમંત્રીનું કાર્યાલય
કેનેડાના પ્રધાનમંત્રી સાથે પ્રધાનમંત્રી શ્રીની મુલાકાત
પ્રધાનમંત્રી શ્રીએ કેનેડાના પ્રધાનમંત્રી મહામહિમ શ્રીમાન જસ્ટિન ટ્રુડો સાથે 10મી સપ્ટેમ્બરે નવી દિલ્હીમાં G20 સમિટ દરમિયાન મુલાકાત કરી હતી.
પ્રધાનમંત્રી ટ્રુડોએ ભારતના G20 પ્રેસિડન્સીની સફળતા બદલ પ્રધાનમંત્રીને અભિનંદન પાઠવ્યા હતા.
પ્રધાનમંત્રીએ ભારપૂર્વક જણાવ્યું હતું કે ભારત-કેનેડા સંબંધો સહિયારા લોકતાંત્રિક મૂલ્યો, કાયદાના શાસનનું સન્માન અને લોકો-થી-લોકોના મજબૂત સંબંધોમાં જોડાયેલા છે. તેમણે કેનેડામાં ઉગ્રવાદી તત્વોની ભારત વિરોધી ગતિવિધિઓ ચાલુ રહેવા અંગે સખત ચિંતાઓ વ્યક્ત કરી હતી. તેઓ અલગતાવાદને પ્રોત્સાહન આપી રહ્યા છે અને ભારતીય રાજદ્વારીઓ સામે હિંસા ભડકાવી રહ્યા છે, રાજદ્વારી જગ્યાઓને નુકસાન પહોંચાડી રહ્યા છે અને કેનેડામાં ભારતીય સમુદાય અને તેમના ધર્મસ્થાનોને ધમકી આપી રહ્યા છે. સંગઠિત અપરાધ, ડ્રગ સિન્ડિકેટ અને માનવ તસ્કરી સાથેના આવા દળોની સાંઠગાંઠ કેનેડા માટે પણ ચિંતાનો વિષય હોવો જોઈએ. આવા ખતરાનો સામનો કરવા માટે બંને દેશોએ સહયોગ કરવો જરૂરી છે.
પ્રધાનમંત્રીએ એ પણ ઉલ્લેખ કર્યો હતો કે ભારત-કેનેડા સંબંધોની પ્રગતિ માટે પરસ્પર આદર અને વિશ્વાસ પર આધારિત સંબંધ જરૂરી છે.
CB/GP/JD
(
સૂક્ષ્મ, લઘુ અને મધ્યમ ઉદ્યોગ મંત્રાલય
KVICએ ખાદી માટે સેન્ટર ઓફ એક્સેલન્સ દ્વારા બનાવાયેલ ખાદી માટે નોલેજ પોર્ટલ લોન્ચ કર્યું
સેન્ટર ઓફ એક્સેલન્સ ફોર ખાદી દ્વારા ખાદી માટે નોલેજ પોર્ટલ શરૂ કરવામાં આવ્યું છે. ખાદી સંસ્થાઓને ડિઝાઈનની સૂચના આપવા માટે તે એક વિકસિત પ્લેટફોર્મ છે. પોર્ટલનું ઉદ્ઘાટન 14 જુલાઈ 2022ના રોજ ખાદી ગ્રામોદ્યોગ કમિશન ના CEO સુશ્રી પ્રીતા વર્મા દ્વારા કરવામાં આવ્યું હતું. ખાદી સંસ્થાઓને ટેકો આપવા માટે સૂક્ષ્મ, લઘુ અને મધ્યમ ઉદ્યોગ મંત્રાલયના KVIC દ્વારા NIFT માં ખાદી માટે સેન્ટર ઑફ એક્સેલન્સની સ્થાપના કરવામાં આવી છે.
ખાદી માટે નોલેજ પોર્ટલ ખાદી સંસ્થાઓના વિશાળ વર્ગમાં ડિઝાઇન જ્ઞાનનો પ્રસાર કરવાનો પ્રયાસ કરે છે. પોર્ટલનો ઉદ્દેશ વલણોને સુવ્યવસ્થિત કરવાનો છે, ખાસ કરીને ખાદી માટે યોગ્ય ડિઝાઇન બનાવવાનો છે. ચાર વાર્તાઓ/ડિઝાઇન ડિરેક્શનની કલ્પના કરવામાં આવી છે અને વોલ્યુમ-1 માં રજૂ કરવામાં આવી છે. દરેક વાર્તામાં પ્રિન્ટ, ટેક્સચર અને ઓવરલે સહિત વણાયેલી ડિઝાઇન માટે થીમ, કલર પેલેટ અને દિશા હોય છે. દરેક વાર્તાને બે વિભાગોમાં વહેંચવામાં આવી છે- ઘર અને વસ્ત્ર. ઘર અને વસ્ત્રો બંને માટેની થીમ્સ ઉપરાંત, પોર્ટલમાં સાઈઝના ચાર્ટ, સિલુએટ બોર્ડ, બટનો, ક્લોઝર, સ્ટીચિંગ અને ફિનીશ પણ પ્રદાન કરે છે.
સિઝન અને વલણો અનુસાર દિશાઓ પ્રદાન કરવા માટે માહિતી વર્ષમાં બે વાર અપડેટ કરવામાં આવશે. એવી કલ્પના કરવામાં આવી છે કે માહિતી માત્ર ખાદી સંસ્થાઓ માટે જ નહીં, પણ એપેરલ ડેવલપમેન્ટ, હોમ પ્રોડક્ટ્સ અને પેકેજિંગમાં ખાદીને ટેકો આપતી સંસ્થાઓ માટે પણ મૂલ્યવાન હશે. પોર્ટલમાં દર્શાવવામાં આવેલા કાપડનું વણાટ વિવિધ જાડાઈના ખાદી યાર્નનો ઉપયોગ કરીને ટેક્સચર અને સ્ટ્રક્ચર બનાવવાની શક્યતાઓ શોધવા માટે કરવામાં આવ્યું છે.
આ પોર્ટલ સેન્ટર ઓફ એક્સેલન્સ ફોર ખાદીની વેબસાઈટ પર હોસ્ટ કરવામાં આવશે અને www.coek.in પર એક્સેસ કરી શકાશે.
SD/GP/JD
(Visitor Counter : 196
પ્રધાનમંત્રીનું કાર્યાલય
પ્રધાનમંત્રીએ મધ્યપ્રદેશના રીવામાં દુ:ખદ માર્ગ અકસ્માતમાં જીવ ગુમાવવા પર શોક વ્યક્ત કર્યો
PMNRF તરફથી એક્સ-ગ્રેશિયાની જાહેરાત કરાઈ
પ્રધાનમંત્રી શ્રી નરેન્દ્ર મોદીએ મધ્યપ્રદેશના રીવામાં એક દુ:ખદ માર્ગ અકસ્માતમાં જીવ ગુમાવવા પર દુઃખ વ્યક્ત કર્યું છે. પ્રધાનમંત્રીએ દરેક મૃતકના નજીકના સંબંધીઓને 2 લાખ રૂ આપવામાં આવશે અને ઘાયલોને 50,000 રૂ.ની એક્સ-ગ્રેશિયા આપવાની પણ જાહેરાત કરી હતી. આવશે. પ્રધાનમંત્રીએ એમ પણ જણાવ્યું કે સ્થાનિક વહીવટીતંત્ર રાજ્ય સરકારની દેખરેખ હેઠળ પીડિતોને તમામ શક્ય મદદ પૂરી પડાઈ રહી છે.
પ્રધાનમંત્રી કાર્યાલયે ટ્વીટ કર્યું;
“મધ્યપ્રદેશના રીવા ખાતે નેશનલ હાઈવે પર થયેલો અકસ્માત હૃદયદ્રાવક છે. આમાં જેમણે પોતાના પ્રિયજનોને ગુમાવ્યા છે તેમના પ્રત્યે મારી ઊંડી સંવેદના. આ સાથે, હું તમામ ઘાયલોને ઝડપથી સ્વસ્થ થવાની કામના કરું છું. રાજ્ય સરકારની દેખરેખ હેઠળ, સ્થાનિક વહીવટીતંત્ર પીડિતોને શક્ય તમામ મદદ કરવામાં વ્યસ્ત છે.
“પ્રધાનમંત્રીએ મધ્યપ્રદેશમાં દુ:ખદ બસ અકસ્માતમાં દરેક મૃતકના પરિવારજનો માટે PMNRF તરફથી 2 લાખ ઘાયલોને રૂ. 50,000 રૂ.ની એક્સ-ગ્રેશિયાની જાહેરાત કરી છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 25 ડિસેમ્બરનાં રોજ મેટ્રોની નવી લાઇનનું ઉદ્ઘાટન કરશે, જે નોઇડા અને દક્ષિણ દિલ્હી વચ્ચે પ્રવાસનો સમય ઘટાડશે
પ્રધાનમંત્રી શ્રી નરેન્દ્ર મોદી 25 ડિસેમ્બરનાં રોજ દિલ્હી મેટ્રોની નવી મજેન્ટા લાઇનનું ઉદ્ઘાટન કરશે. આ લાઇન નોઇડામાં બોટનિકલ ગાર્ડનને દિલ્હીમાં કાળકા માતાનાં મંદિર સાથે જોડે છે. તેનાથી નોઇડા અને દક્ષિણ દિલ્હી વચ્ચે પ્રવાસનાં સમયમાં નોંધપાત્ર ઘટાડો થશે. આ પ્રસંગે પ્રધાનમંત્રી નોઇડામાં એક જનસભા સંબોધિત કરશે.
આ નવી લાઇન કેન્દ્ર સરકારની દેશમાં શહેરી પરિવહન વ્યવસ્થાનું આધુનિકીકરણ કરવા પર ભાર મૂકવાની નીતિમાં વધુ એક કડી પુરવાર થશે. તે ટેકનોલોજી-કેન્દ્રિત અને પર્યાવરણને અનુકૂળ સામૂહિક ઝડપી શહેરી પરિવહન વ્યવસ્થા માટેનાં અભિયાનનું પ્રતિનિધિત્વ કરે છે.
આ ત્રીજી મેટ્રો છે, જેનું પ્રધાનમંત્રી વર્ષ 2017માં ઉદ્ઘાટન કરશે. અગાઉ તેમણે જૂનમાં કોચી મેટ્રો અને નવેમ્બરમાં હૈદરાબાદ મેટ્રો દેશને અર્પણ કરી હતી. આ બંને પ્રસંગોએ પ્રધાનમંત્રીએ જનસભાનાં સ્થળે પહોંચતા અગાઉ આ નવા લાઇનમાં પ્રવાસ કર્યો હતો.
શ્રી નરેન્દ્ર મોદી ઘણી વખત રાષ્ટ્રીય રાજધાની પ્રદેશ માં કાર્યક્રમોમાં પ્રવાસ માટે મેટ્રોનો ઉપયોગ કરે છે. જાન્યુઆરી, 2016માં પ્રધાનમંત્રી અને ફ્રાંસનાં તત્કાલિન રાષ્ટ્રપતિ ફ્રેન્કોઇઝ હોલાન્દેએ દિલ્હીથી ગુરુગાંવ સુધી મેટ્રોમાં સફર કરી હતી તથા સંયુક્તપણે આંતરરાષ્ટ્રીય સૌર ગઠબંધનનાં હેડક્વાર્ટર્સ માટે શિલારોપણ કર્યું હતું. તાજેતરમાં એપ્રિલ, 2017માં પ્રધાનમંત્રી અને ઓસ્ટ્રેલિયાનાં પ્રધાનમંત્રી માલ્કમ ટર્નબુલે અક્ષરધામ ટેમ્પલ સુધી મેટ્રોમાં સફર કરી હતી.
સામૂહિક ઝડપી પરિવહન વ્યવસ્થામાં જોડાણ વધારવાનાં ઉદ્દેશને ધ્યાનમાં રાખીને કેન્દ્ર સરકારે છેલ્લાં સાડા ત્રણ વર્ષમાં આશરે કુલ 165 કિલોમીટરની લંબાઈ ધરાવતાં નવ મેટ્રો પ્રોજેક્ટ લોંચ કર્યા છે. કુલ 140 કિલોમીટરની લંબાઈને આવરી લેતાં પાંચ નવાં મેટ્રો રેલ પ્રોજેક્ટને મંજૂરી આપવામાં આવી છે. આગામી બે વર્ષમાં આશરે 250 કિલોમીટરની લંબાઈ ધરાવતી મેટ્રો લાઇનની દરખાસ્ત છે.
GP
(Visitor Counter : 69
પ્રધાનમંત્રીનું કાર્યાલય
પ્રધાનમંત્રીએ પરશુરામ જયંતી નિમિતે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પરશુરામ જયંતીના પર્વ નિમિતે લોકોને શુભેચ્છાઓ પાઠવી હતી.
પ્રધાનમંત્રીએ એક ટ્વીટમાં કહ્યું હતું, “ભગવાન પરશુરામની જયંતીના પાવન પર્વ નિમિતે તમામ દેશવાસીઓને શુભકામનાઓ.”
SD/GP/JD
(
પ્રધાનમંત્રીનું કાર્યાલય
જલ જીવન મિશન દેશના વિકાસને નવી ગતિ આપી રહ્યું છે : પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે જલ જીવન મિશન આજે દેશના વિકાસને નવી ગતિ આપી રહ્યું છે. તેમણે એમ પણ કહ્યું કે છેલ્લા 3 વર્ષથી ઓછા સમયમાં કરોડોના ઘર સુધી પાણી પહોંચી ગયું છે જે જન આકાંક્ષા અને જનભાગીદારીનું ઉત્તમ ઉદાહરણ છે.
એક ટ્વીટમાં પ્રધાનમંત્રીએ કહ્યું;
"જલ જીવન મિશન આજે દેશના વિકાસને નવી ગતિ આપી રહ્યું છે. જે રીતે છેલ્લા 3 વર્ષથી ઓછા સમયમાં કરોડો ઘરો સુધી પાણી પહોંચ્યું છે, તે જન આકાંક્ષાઓ અને જનભાગીદારીનું ઉત્તમ ઉદાહરણ છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બાપુ-બંગબંધુ ડિજિટલ પ્રદર્શનનું ઉદ્ઘાટન કર્યુ
પ્રધાનમંત્રી શ્રી નરેન્દ્ર મોદીએ પોતાની બાંગ્લાદેશની બે દિવસીય મુલાકાતના ભાગરૂપે બાંગ્લાદેશના પ્રધાનમંત્રી શેખ હસીના સાથે સંયુક્ત રીતે બાપુ અને બંગબંધુ અંગેના પ્રદર્શનનું ઉદ્ઘાટન કર્યુ હતું. બાપુ અને બંગબંધુ દક્ષિણ એશિયન પ્રદેશના બે ઉદાહરણીય વ્યક્તિત્વ રહ્યા છે, જેમના વિચારો અને સંદેશાઓનો વૈશ્વિક સ્તરે પડઘો પડે છે.
પ્રદર્શનના ક્યુરેટર શ્રી બિરાદ યાજ્ઞિકે નેતાઓને પ્રદર્શનની સફર કરાવી હતી, એ સમયે શેખ રેહાના પણ તેમની સાથે જોડાયા હતા.
SD/GP/JD
(
PIB Headquarters
ઇન્ડિયન નેશનલ સાયન્સ એકેડમીની 84મી સાધારણ વાર્ષિક સભા 
ઇન્ડિયન નેશનલ સાયન્સ એકેડેમીની 84મી સાધારણ વાર્ષિક સભા  26 થી 28 ડિસેમ્બર, 2018 દરમિયાન ફિઝિકલ રિસર્ચ લેબોરેટરી  ખાતે યોજાશે. આ પ્રતિષ્ઠિત સભાની સહ-યજમાન સંસ્થા ઇન્સ્ટિટ્યૂટ ફોર પ્લાઝમા રિસર્ચ  અને ઇન્ડિયન ઇન્સ્ટિટ્યૂટ ઑફ ટેકનોલોજી  બનશે. અડધા દિવસનાં સત્રોનું આયોજન 27મી ડિસેમ્બરનાં રોજ આઇપીઆર અને આઇઆઇટી-ગાંધીનગરમાં યોજાશે.
આ વાર્ષિક સભામાં આશરે 200 પ્રતિનિધિઓ સામેલ થશે, જેમાં lNSAનાં અધ્યેતાઓ, વિવિધ વિજ્ઞાન અને ઇજનેરી શાખાઓનાં દેશનાં પ્રસિદ્ધ વૈજ્ઞાનિકો, lNSA યંગ સાયન્ટિસ્ટ પુરસ્કાર વિજેતાઓ તથા નવા અધ્યેતાઓ સામેલ છે. આ સભામાં પૃથ્વી વિજ્ઞાન મંત્રાલય, વિજ્ઞાન અને ટેકનોલોજી વિભાગ, અંતરિક્ષ તથા વિભાગનાં સચિવો તેમજ ઇસરો કેન્દ્રનાં નિદેશકો અને ભારતની પ્રતિષ્ઠિત સંશોધન સંસ્થાઓનાં જાણીતા ડાયરેક્ટર ઉપસ્થિત રહેશે.
lNSA-AGMનું ઉદઘાટન સત્ર 26 ડિસેમ્બરનાં રોજ સવારે 09.00 કલાકે ફિજિકલ રિસર્ચ લેબોરેટરીનાં મુખ્ય પરિસર  કે. આર. રામનાથન ઓડિટોરિયમમાં યોજાશે. કાર્યક્ર્મની રૂપરેખા આ મુજબ છે.
26 ડિસેમ્બરનાં રોજ lNSA-એજીએમનાં મહત્ત્વપૂર્ણ કાર્યક્રમોમાં સામેલ છેઃ “વિક્રમ સારાભાઈ સ્પેસ સાયન્સ સિમ્પોઝિયમ  : ઇન્નોવેશન્સ ફ્રોમ સ્પેસ પ્રોગ્રામ”, જે સવારે 11.45 થી બપોરનાં 13.30 સુધી યોજાશે. તેમાં બે વિશેષ પુરસ્કારો – નેવિગેટિંગ કોમ્પ્લેક્સિટી બાય કોમન સેન્સ પર “મેઘનાદ સાહા મેડલ લેક્ચર” અને આધુનિક જીવવિજ્ઞાન અને મેડિસિન સાથે આયુર્વેદનાં સંકલનની જરૂરિયાત પર “આર્યભટ્ટ મેડલ લેક્ચર” એનાયત થશે, જેમાં મેઘનાદ સાહા મેડલ લેક્ચર ડીએસટીનાં સચિવ પ્રોફેસર આશુતોષ શર્મા એનાયત કરશે અને આર્યભટ્ટ મેડલ લેક્ચર પ્રોફેસર એસ. સી. લખોટિયા અર્પણ કરશે. અન્ય છ કાર્યક્રમો વિજ્ઞાન અને ઇજનેરી શાખાનાં વિવિધ મુદ્દાઓ પર આધારિત છે, જેમાં “સસ્ટેઇનેબલ એનર્જી એન્ડ કેમિકલ એન્જિનીયરિંગ પ્લેટફોર્મ”, “ડ્રગ ડિસ્કવરી એન્ડ ડ્રગ ડેવલપમેન્ટઃ ધ ઇન્ડિયન નેરેટિવ”, “એથિક્સ ઇન સાયન્સ એન્ડ એજ્યુકેશન”, “વોટર ફ્યુચર્સ”, “એઆઈ-સ્કેલિંગ અપ આર્ટફિશિયલ ઇન્ટેલિજન્સ ઇન ઇન્ડિયા” અને “ફૂડ સિક્યોરિટી એન્ડ જેનોમિક્સ” સામેલ છે.
(Visitor Counter : 257
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશના ઉનાથી નવી દિલ્હી માટે વંદે ભારત એક્સપ્રેસને લીલી ઝંડી બતાવી
પ્રધાનમંત્રી શ્રી નરેન્દ્ર મોદીએ આજે અંબ અંદૌરા, ઉનાથી નવી દિલ્હી સુધીની નવી વંદે ભારત એક્સપ્રેસના ઉદઘાટનને લીલી ઝંડી બતાવી હતી.
પ્રધાનમંત્રીએ વંદે ભારત એક્સપ્રેસના ટ્રેન કોચનું નિરીક્ષણ કર્યું અને ઓનબોર્ડ સુવિધાઓનું નિરિક્ષણ કર્યું હતું. શ્રી મોદીએ વંદે ભારત એક્સપ્રેસના લોકોમોટિવ એન્જિનના નિયંત્રણ કેન્દ્રનું પણ નિરીક્ષણ કર્યું. તેમણે ઉના રેલવે સ્ટેશનનું પણ નિરીક્ષણ કર્યું હતું.
પ્રધાનમંત્રી હિમાચલ પ્રદેશના ઉના જિલ્લાના અંબ અંદૌરા રેલ્વે સ્ટેશન પર પહોંચ્યા ત્યારે તેમની સાથે હિમાચલ પ્રદેશના મુખ્યમંત્રી શ્રી જયરામ ઠાકુર, હિમાચલ પ્રદેશના રાજ્યપાલ શ્રી રાજેન્દ્ર વિશ્વનાથ આર્લેકર, કેન્દ્રીય રેલવે મંત્રી શ્રી અશ્વિની વૈષ્ણવ અને કેન્દ્રીય માહિતી અને પ્રસારણ મંત્રી શ્રી અનુરાગ સિંહ ઠાકુર પણ હતા.
ટ્રેન શરૂ થવાથી પ્રદેશમાં પ્રવાસનને વેગ મળશે અને મુસાફરીનો આરામદાયક અને ઝડપી મોડ પ્રદાન કરવામાં મદદ મળશે. ઉનાથી નવી દિલ્હીની મુસાફરીના સમયમાં બે કલાકનો ઘટાડો થશે. અંબ અંદૌરાથી નવી દિલ્હી સુધી દોડતી, તે દેશમાં રજૂ થનારી ચોથી વંદે ભારત ટ્રેન હશે અને તે પહેલાની સરખામણીમાં અદ્યતન વર્ઝન છે, જે ખૂબ જ હળવી અને ટૂંકા ગાળામાં વધુ ઝડપે પહોંચવામાં સક્ષમ છે. વંદે ભારત 2.0 માત્ર 52 સેકન્ડમાં 0 થી 100 કિલોમીટર પ્રતિ કલાકની ઝડપ અને 180 કિલોમીટર પ્રતિ કલાકની મહત્તમ ઝડપ સુધી પહોંચવા જેવી વધુ પ્રગતિ અને સુધારેલ સુવિધાઓથી સજ્જ છે. સુધારેલ વંદે ભારત એક્સપ્રેસનું વજન અગાઉના 430 ટનની સરખામણીમાં 392 ટન હશે. તેમાં Wi-Fi કન્ટેન્ટ ઓન-ડિમાન્ડ સુવિધા પણ હશે. દરેક કોચમાં પેસેન્જર માહિતી અને ઇન્ફોટેનમેન્ટ પ્રદાન કરતી 32” સ્ક્રીનો છે જે અગાઉના વર્ઝનમાં 24” હતી. વંદે ભારત એક્સપ્રેસ પર્યાવરણને અનુકૂળ પણ હશે કારણ કે એસી 15 ટકા વધુ ઊર્જા કાર્યક્ષમ હશે. ટ્રેક્શન મોટરના ધૂળ-મુક્ત સ્વચ્છ હવા કૂલિંગ સાથે, મુસાફરી વધુ આરામદાયક બનશે. અગાઉ ફક્ત એક્ઝિક્યુટિવ ક્લાસના મુસાફરોને આપવામાં આવતી સાઇડ રિક્લાઇનર સીટની સુવિધા હવે તમામ વર્ગો માટે ઉપલબ્ધ કરાવવામાં આવશે. એક્ઝિક્યુટિવ કોચમાં 180-ડિગ્રી ફરતી સીટોની વધારાની સુવિધા છે.
વંદે ભારત એક્સપ્રેસની નવી ડિઝાઇનમાં, હવા શુદ્ધિકરણ માટે રૂફ-માઉન્ટેડ પેકેજ યુનિટ  માં ફોટો-કેટાલિટિક અલ્ટ્રાવાયોલેટ એર પ્યુરિફિકેશન સિસ્ટમ ઇન્સ્ટોલ કરવામાં આવી છે. સેન્ટ્રલ સાયન્ટિફિક ઈન્સ્ટ્રુમેન્ટ્સ ઓર્ગેનાઈઝેશન , ચંદીગઢ દ્વારા ભલામણ કર્યા મુજબ, આ સિસ્ટમ RMPU ના બંને છેડા પર તાજી હવા અને પાછી આવતી હવા દ્વારા આવતા જંતુઓ, બેક્ટેરિયા, વાયરસ વગેરેથી મુક્ત હવાને ફિલ્ટર અને સાફ કરવા માટે ડિઝાઇન અને સ્થાપિત કરવામાં આવી છે.
વંદે ભારત એક્સપ્રેસ 2.0 અસંખ્ય શ્રેષ્ઠ અને એરક્રાફ્ટ જેવા મુસાફરીના અનુભવો પ્રદાન કરે છે. તે અદ્યતન, આધુનિક સલામતી સુવિધાઓથી સજ્જ છે જેમાં સ્વદેશી રીતે વિકસિત ટ્રેન અથડામણ ટાળવાની સિસ્ટમ - કવચનો સમાવેશ થાય છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 73.82 કરોડને પાર
સાજા થવાનો દર હાલમાં 97.51%
છેલ્લા 24 કલાકમાં 28,591 દૈનિક નવા કેસ નોંધાયા
ભારતમાં સક્રિય કેસનું ભારણ  કુલ કેસનાં 1.16% થયા
સાપ્તાહિક પોઝિટિવિટી દર  79 દિવસથી 3% કરતા ઓછો
ભારતમાં છેલ્લા 24 કલાકમાં 72,86,883 રસી ડોઝના આપવામાં આવ્યા. ગઇકાલે રાષ્ટ્રવ્યાપી રસીકરણ કવરેજનો કુલ આંકડો 73.82  કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 75,25,766 સત્રોનું આયોજન કરવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
10363703
|
|
બીજો ડોઝ
|
|
8587937
|
|
FLWs
|
|
પ્રથમ ડોઝ
|
|
18336456
|
|
બીજો ડોઝ
|
|
13991469
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
296771856
|
|
બીજો ડોઝ
|
|
42838102
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
142908025
|
|
બીજો ડોઝ
|
|
62511101
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
92721925
|
|
બીજો ડોઝ
|
|
49176804
|
|
કુલ
|
|
73,82,07,378
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,24,09,345 દર્દીઓ સાજા થઇ ગયા છે અને છેલ્લા 24 કલાકમાં વધુ 34,848 દર્દીઓ સાજા થયા છે. આના કારણે એકંદરે સાજા થવાનો દર 97.51% થયો છે.
છેલ્લા 24 કલાકમાં ભારતમાં દૈનિક 28,591 નવા કેસ નોંધાયા છે.
77 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 3,84,921 છે, સક્રિય કેસ કુલ કેસનાં 1.16% થયા.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 15,30,125 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 54.18 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.17% છે જે છેલ્લા 79 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.87% નોંધાયો છે. દૈનિક પોઝિટીવિટી દર સળંગ 96 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 234
મંત્રીમંડળ
મંત્રીમંડળે વર્ષ 2017-18 દરમિયાન લાંબા ગાળાના સિંચાઈ કોષ માટે રૂ. 9020 કરોડ સુધી વધારાના બજેટ સંસાધન એકત્ર કરવાની મંજૂરી આપી
નવી દિલ્હી, 16-08-2017
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વર્ષ 2017-18 દરમિયાન જરૂરિયાત અનુસાર રૂ. 9020 કરોડ સુધીના વધારાના અંદાજપત્રીય સંસાધનો એકત્ર કરવાની મંજૂરી આપી દીધી છે. આ રકમ નાબાર્ડ દ્વારા પ્રધાનમંત્રી કૃષિ સિંચાઈ યોજના  અંતર્ગત ચાલતી પ્રાથમિકતા ધરાવતી 99 સિંચાઈ યોજનાઓ અને તેની સાથે સાથે તેમના કમાન્ડ ક્ષેત્ર વિકાસ ના ત્વરિત સિંચાઈ લાભ કાર્યક્રમ  કાર્યોના અમલીકરણ માટે ઋણના સંદર્ભમાં વાર્ષિક 6 ટકા વ્યાજદર સુનિશ્ચિત કરવા માટે બોન્ડ ઇશ્યૂ કરવા એકત્ર કરવામાં આવશે.
ત્વરિત સિંચાઈ લાભ કાર્યક્રમ  અંતર્ગત અનેક મોટી અને મધ્યમ સિંચાઈ યોજના મુખ્ય રીતે ભંડોળની અપર્યાપ્ત જોગવાઈને કારણે અધૂરી હતી. નાણાકીય વર્ષ 2016-17 દરમિયાન પીએમકેએસવાય  અંતર્ગત ચાલતી 99 યોજનાઓને ડિસેમ્બર, 2019 સુધી અનેક તબક્કાઓમાં પૂર્ણ કરવા માટે ઓળખ કરવામાં આવી હતી. મોટા પ્રમાણમાં ભંડોળની જરૂરિયાતો પૂર્ણ કરવા અને આ યોજનાનું કાર્ય પૂર્ણ કેન્દ્રીય નાણાં મંત્રીએ તેમના બજેટ ભાષણ 2016-17 દરમિયાન પીએમકેએસવાય-એઆઇબીપી અને સીએડી અંતર્ગત ઓળખ કરવામાં આવી, વર્તમાન યોજનાઓ માટે કેન્દ્ર અને રાજ્યોના હિસ્સાની નાણાકીય જોગવાઈ પૂર્ણ કરવા રૂ. 20,000 કરોડના શરૂઆતના ભંડોળ સાથે નાબાર્ડમાં સમર્પિત લાંબા ગાળાની સિંચાઈ ભંડોળ ના સર્જનની જાહેરાત કરી હતી.
રાજ્યો માટે નાબાર્ડના ઋણને આકર્ષક બનાવવા માટે વર્ષ 2016-17થી 2019-2020 દરમિયાન નાબાર્ડને દર વર્ષે અપેક્ષિત ખર્ચમુક્ત ભંડોળ ઉપલબ્ધ કરાવીને વ્યાજના દર 6 ટકાની આસપાસ જાળવવાનો નિર્ણય લેવામાં આવ્યો હતો.
વર્ષ 2016-17 દરમિયાન નાબાર્ડએ એલટીઆઈએફ અંતર્ગત કુલ રૂ. 9086.2 કરોડની રકમનું વિતરણ કર્યું હતું, જેમાં રૂ. 2414.16 કરોડ પોલાવરમ યોજના  માટે ઇશ્યૂ કરવામાં આવ્યા હતા અને બાકીના રૂ. 6671.86 કરોડની ઓળખ ઇબીઆરનો ઉપયોગ કરતી યોજના માટે ઇશ્યૂ કરવા થઈ હતી. ઉપરાંત રૂ. 924.9 કરોડ અંદાજપત્રીય જોગવાઈના માધ્યમથી કેન્દ્રીય સહાયતા  સ્વરૂપે વિતરિત કરવામાં આવી. વર્ષ 2016-17 દરમિયાન નાબાર્ડે ઇબીઆર સ્વરૂપે ભારત સરકારની પૂર્ણ અદા કરનાર બોન્ડ સ્વરૂપે રૂ. 2187 કરોડની કુલ રકમ એકત્ર કરી હતી.
વર્ષ 2017-18 દરમિયાન એલટીઆઈએફના માધ્યમથી રૂ. 29,000 કરોડની અંદાજિત રકમની જરૂર પડશે, જે માટે રૂ. 9020 કરોડની ઇબીઆર અપેક્ષિત હશે.
રાજ્યો અને કેન્દ્રીય જળ પંચ દ્વારા વિભિન્ન સમીક્ષા બેઠકો દરમિયાન જણાવેલી સ્થિતિ અનુસાર, 18 યોજનાઓ પૂર્ણ થઈ ગઈ છે કે પૂર્ણ થવાને આરે છે. વર્ષ 2016-17 દરમિયાન આ તમામ 99 યોજનાઓ દ્વારા 14 લાખ હેક્ટરથી વધારે વિસ્તારને સિંચાઈનો લાભ મળવાની આશા છે. વર્ષ 2017-18 દરમિયાન 33થી વધારે યોજના પૂર્ણ થવાની શક્યતા છે. ઓળખ કરવામાં આવેલી સિંચાઈ યોજનાઓ પૂર્ણ થવાના અને નિર્માણના તબક્કા દરમિયાન મોટા પાયે વતન અને અન્ય રોજગારીની તકોનું સર્જન કરશે. એ વાત પણ મહત્વપૂર્ણ છે કે યોજનાઓ પૂર્ણ થવાથી લગભગ 76 લાખ હેક્ટર સિંચાઈ શક્યતાનો ઉપયોગ આ ક્ષેત્રમાં ખેતીને સંપૂર્ણપણે બદલી દેશે, જેના પરિણામે સ્વરૂપે પાકની સઘનતા, પાક વ્યવસ્થામાં પરિવર્તન, કૃષિની કાયાપલટ અને અન્ય સહાયક પ્રક્રિયાઓના માધ્યમથી મોટી સંખ્યામાં રોજગારીની તકોનું સર્જન થશે.
AP/GP
(Visitor Counter : 143
પ્રધાનમંત્રીનું કાર્યાલય
ખાદી રોજ નવા રેકોર્ડ બનાવી રહી છે: પીએમ
પ્રધાનમંત્રી શ્રી નરેન્દ્ર મોદીએ જણાવ્યું હતું કે ખાદી સાથે દેશવાસીઓનું જોડાણ રોજગારને પ્રોત્સાહન આપવાની સાથે રોજ નવા રેકોર્ડ સર્જી રહ્યું છે.
કેન્દ્રીય MSME મંત્રી શ્રી નારાયણ રાણેએ ટ્વીટ કરીને માહિતી આપી હતી કે ખાદી ગ્રામોદ્યોગ કારીગરોનું કૌશલ્ય વધારીને તેમની આવક વધારવામાં મહત્વની ભૂમિકા ભજવી રહ્યું છે.
તેમણે વધુમાં ઉમેર્યું હતું કે 01મી એપ્રિલ 2022થી 31મી જાન્યુઆરી 2023 સુધીમાં, KVICએ કુલ 77887.97 કરોડનું ઉત્પાદન કર્યું, 108571.84 કરોડનું વેચાણ કર્યું અને 1.72 કરોડ રોજગારીનું સર્જન કર્યું.
MSME મંત્રીના ટ્વીટના જવાબમાં, પ્રધાનમંત્રીએ ટ્વીટ કર્યું;
“ये उपलब्धियां उत्साहित करती हैं! खादी से देशवासियों का यह जुड़ाव रोजगार को बढ़ावा देने के साथ-साथ नित नए रिकॉर्ड बना रहा है।”
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 487 ડોઝ આપવામાં આવ્યા છે
ભારતનો સક્રિય કેસલોડ હાલમાં 63,562 છે
સક્રિય કેસ 0.14% છે
રિકવરી રેટ હાલમાં 98.67% છે
છેલ્લા 24 કલાકમાં 8,175 રિકવરી સાથે કુલ રિકવરી વધીને 4,42,50,649 થઈ
છેલ્લા 24 કલાકમાં 10,542 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.46 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 2,40,014 ટેસ્ટ કરવામાં આવ્યા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 111
ગ્રાહક બાબતો, ખાદ્ય અને જાહેર વિતરણ મંત્રાલય
‘સેન્ટ્રલ પૂલ’ હેઠળ ઘઉંની ખરીદીના કામકાજે વેગ પકડ્યો
આ મોસમ માટે 400 LMTનું લક્ષ્ય હાંસલ થવાની શક્યતા
FCIએ લૉકડાઉન દરમિયાન 2000થી વધુ ટ્રેનો દોડાવીને માલવહન કર્યું
દેશભરમાં 2087 ટ્રેનોમાં અંદાજે 58.44 લાખ MT ખાદ્યાન્નનો જથ્થો પહોંચાડવામાં આવ્યો
દેશમાં ઘઉંનું ઉત્પાદન કરતા તમામ મુખ્ય રાજ્યોમાં ઘઉંની ખરીદીની કામગીરી ખૂબ જ ઝડપથી આગળ વધી રહી છે. 26.04.2020 સુધીમાં સેન્ટ્રલ પૂલ મે કુલ 88.61 લાખ મેટ્રિક ટન  ઘઉંના જથ્થાની ખરીદી થઇ ચુકી છે. આમાં સૌથી વધુ યોગદાન 48.27 LMT સાથે પંજાબનું છે જ્યારે 19.07 LMT સાથે હરિયાણા બીજા ક્રમે છે. ખરીદીની વર્તમાન ઝડપને ધ્યાનમાં રાખતા, આ મોસમમાં 400 LMTની ખરીદીનું લક્ષ્ય હાંસલ થઇ જાય તેવી સંભાવના છે. કોવિડ-19 વાયરસના ફેલાવાના કારણે ઉભા થયેલા વર્તમાન જોખમને ધ્યાનમાં રાખતા, તમામ બજારોમાં સામાજિક અંતર માટે જરૂરી સાવચેતીના પગલાંનું ચુસ્ત પાલન કરીને ખરીદીની પ્રક્રિયા ચાલી રહી છે. ખેડૂતો કોઇપણ પ્રકારે તણાવ કે મુશ્કેલની સ્થિતિમાં મૂકાય નહીં તે સુનિશ્ચિત કરવા માટે શક્ય હોય તેવા તમામ પ્રયાસો કરવામાં આવી રહ્યા છે. સિલક જથ્થો ધરાવતા પ્રદેશોમાંથી માંગ હોય તેવા પ્રદેશોમાં ખાદ્યાન્નના પૂરતા જથ્થાની રવાગની એકધારી ચાલુ રાખવા માટે, ફુડ કોર્પોરેશન ઓફ ઇન્ડિયા એ લૉકડાઉનના સમયમાં અત્યાર સુધીમાં 2000થી વધુ ટ્રેનોમાં ખાદ્યાન્નનો જથ્થો દેશભરમાં પહોંચાડી દીધો છે. ભારત સરકારની વિવિધ યોજનાઓ અંતર્ગત ખાદ્યાન્નના જથ્થાની જરૂરિયાતને પહોંચી વળવા માટે 27.04.2020 સુધીમાં કુલ 2087 ટ્રેનોમાં અંદાજે 58.44 LMT ખાદ્યાન્નના જથ્થાને રવાના કરી દેવામાં આવ્યો છે. સંખ્યાબંધ વપરાશકર્તા રાજ્યોમાં મુખ્ય અનલોડિંગ કેન્દ્રોમાંથી ઘણી જગ્યાઓને ચેપગ્રસ્ત ઝોન અને હોટસ્પોટ જાહેર કરવાથી ગંભીર અવરોધો આવી રહ્યા હોવા છતાં, આ સમયમાં 1909 રેકમાં 53.47 LMT જથ્થાનું અનલોડિંગ પણ થઇ ગયું છે.
કેન્દ્ર અને રાજ્ય સરકારો દ્વારા લૉકડાઉનના પ્રતિબંધોમાં તબક્કાવાર છુટછાટ આપવામાં આવશે તેમ તેમ આગામી દિવસોમાં અનલોડિંગની કામગીરી વધુ વેગ પકડશે. પ્રધાનમંત્રી ગરીબ કલ્યાણ અન્ન યોજના  અંતર્ગત ત્રણ મહિના  સુધી વ્યક્તિદીઠ 5 કિલો ખાદ્યન્ન વિનામૂલ્યે આપવા માટેનો જથ્થો ઉપાડવાનું કામ હાલમાં સારી રીતે ચાલી રહ્યું છે અને કેન્દ્ર શાસિત પ્રદેશ લદ્દાખ તેમજ લક્ષદ્વીપે પહેલાંથી જ 3 મહિનાનો ક્વોટાનો જથ્થો ઉપાડી લીધો છે. અન્ય 7 રાજ્યો જૂન મહિનાના ક્વોટાનો જથ્થો ઉપાડી રહ્યા છે જ્યારે 20 રાજ્યોએ મે મહિનાના ક્વોટાનો જથ્થો ઉપાડી લીધો છે. 8 રાજ્યો અત્યારે એપ્રિલ મહિનાના ક્વોટાનો જથ્થો ઉપાડી રહ્યા છે જેઓ મહિનાના અંત સુધીમાં આ કામ પૂરું કરશે તેવી અપેક્ષા છે. FCIએ તમામ રાજ્યોમાં જરૂરિયાતોને પહોંચી વળવા માટે પૂરતા જથ્થાની વ્યવસ્થા કરી છે. પશ્ચિમ બંગાળમાં ત્રણ મહિના માટે વધારાની ફાળવણી અંદાજે 9 લાખ મેટ્રિક ટન હોવાથી, રાજ્યના વિવિધ ભાગોમાં 227 ટ્રેનોમાં માલ લોડ કરીને ચોખાનો જથ્થો પહોંચાડવાની યોજના તૈયાર કરી દેવામાં આવી છે. આ જથ્થો ચાર રાજ્યો એટલે કે તેલંગાણા, આંધ્રપ્રદેશ, છત્તીસગઢ અને ઓડિશામાંથી એક સાથે પશ્ચિમ બંગાળમાં રવાના કરવામાં આવશે જેથી ટુંક સમયમાં જ રાજ્યમાં ખાદ્યાન્નનો પૂરતો જથ્થો ઉપલબ્ધ થઇ શકે.
GP/DS
(
માહિતી અને પ્રસારણ મંત્રાલય
વર્ષ 2019ની લોકસભાની ચૂંટણી પછી 66મા રાષ્ટ્રીય ફિલ્મ પુરસ્કારોની જાહેરાત કરાશે
ફિલ્મ નિર્દેશકો અને જાણીતી ફિલ્મ હસ્તીઓનું બનેલું સ્વતંત્ર અને તટસ્થ નિર્ણાયક મંડળ રાષ્ટ્રીય ફિલ્મ પુરસ્કારો માટે દર વર્ષે એપ્રિલ મહિનામાં પસંદગીઓ કરે છે અને પછી તેની જાહેરાત થાય છે.
જોકે ચાલુ વર્ષે 17મી લોકસભા અને ચાર રાજ્યોની વિધાનસભાની ચૂંટણીઓ માટે મતદાન ચાલુ છે તથા આ પુરસ્કારમાં “ફિલ્મો માટે સૌથી પ્રોત્સાહક રાજ્ય” માટેના પુરસ્કારનો પણ સમાવેશ થાય છે. અત્યારે ચૂંટણીઓને કારણે આદર્શ આચારસંહિતા  લાગુ છે, જે તમામ રાજકીય પક્ષો અને ઉમેદવારોને સ્પર્ધા કરવાની સમાન તક આપે છે. વળી એ પણ સુનિશ્ચિત કરે છે કે મીડિયાની શક્તિનો ઉપયોગ એવી રીતે ન થાય કે તે સાધારણ વર્તણૂકને અને સ્પર્ધા કરવાના સમાન અવસરને અસર કરે. આથી, ચૂંટણીની પ્રક્રિયા તથા આદર્શ આચારસંહિતા પૂર્ણ થયા પછી પસંદગીની પ્રક્રિયા કરી પુરસ્કારો જાહેર કરવાનો નિર્ણય લેવામાં આવ્યો છે.
DK/NP/J.Khunt/GP/RP
(Visitor Counter : 223
પ્રધાનમંત્રીનું કાર્યાલય
પ્રધાનમંત્રીએ શહીદ દિવસ પર ભગત સિંહ, સુખદેવ અને રાજગુરુને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ આજે શહીદ દિવસ નિમિત્તે ભગત સિંહ, સુખદેવ અને રાજગુરુને શ્રદ્ધાંજલિ આપી છે.
એક ટ્વીટમાં, પ્રધાનમંત્રીએ કહ્યું;
"ભારત હંમેશા ભગત સિંહ, સુખદેવ અને રાજગુરુના બલિદાનને યાદ રાખશે. આ એવા મહાન લોકો છે જેમણે આપણા સ્વાતંત્ર્ય સંગ્રામમાં અપ્રતિમ યોગદાન આપ્યું છે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(